Suomen Demokratian Pioneerien Liitto

Suomen Demokratian Pioneerien Liitto (Pinskut, ent. SDPL) perustettiin vuonna 1945 vastaamaan kansandemokraattisen liikkeen varhaisnuorisotyöstä. Pioneereiksi kutsutut SDPL:n lapsijäsenet opettelivat leikin kautta työväenliikkeen arvoja, solidaarisuutta ja kansainvälisyyttä. Suomen Demokratian Pioneerien Liitto ry:n puheenjohtaja on Sirpa Martins. == Historia == === Perustaminen === SDPL:n perustamiskokous pidettiin 3. kesäkuuta 1945 Helsingin työväentalossa. Periaateohjelman sisältö muodostui seuraavaksi: :Liiton tehtävänä on varhaisnuorison kasvattaminen demokraattisessa, kansanvaltaisessa hengessä. Se vastustaa kaikkea fasistista ja kiihkoisänmaallista henkeä kasvatuksessa, sen sijaan se opettaa lapset työskentelemään demokratian ja edistyksen puolesta, oikean isänmaallisuuden ja kansainvälisyyden hengessä. Ensimmäisessä liittokokouksessa hyväksyttiin kymmenen pioneerien ohjetta 1 Pioneerin sanaan voi aina luottaa. 2 Ole vaatimaton, mutta tarmokas. 3 Opiskele aina ja kaikkialla. 4 Älä masennu vaikeuksien ja vastusten edessä. 5 Ole kohtelias, avulias ja kurinalainen. 6 Älä pelkää vastuuta. 7 Tutustu tovereittesi mielipiteisiin, sillä pioneeri ei ainoastaan opeta, vaan myös oppii tovereiltaan. 8 Seuraa yhteiskunnallista elämää ja toimi kansan etujen puolesta. 9 Suojele ja rakasta järjestöäsi. 10 Säilytä järjestösi maine tahrattomana ja ole sille uskollinen. === Pioneeritoiminta === Pioneerit tutustuivat Suomen työväenliikkeen historiaan ja sen keskeisiin henkilöihin. Yleinen tavoite oli lasten sitouttaminen työväenliikkeen perinteisiin. Pioneerileireillä ja -kerhoissa leikittiin, askarreltiin ja laulettiin, mutta myös tutustuttiin leikin kautta muun muassa Kuuban vallankumoukseen. 1970-luvulla SDPL jakaantui aikuisten johtajiensa riitelyn seurauksena kahtia ja käytännössä oli olemassa kaksi SDPL:ää, joilla oli omat lehdet ja omat järjestöt. Enimmillään Pioneeriliitolla oli jäseniä 1950-luvulla, noin 40 000\. ex-puheenjohtaja Marjo Katajisto kertoo.http://www.sdpl.fi 1970-luvulla pelkkä vilkaisu vihreään pioneeripaitaan paljasti, kumpaan leiriin sen kantaja kuului. Jos paita oli trikoota ja siinä oli yksi tasku, lapsen vanhemmat olivat maltillisia kommunisteja; jos paita oli kankainen ja kaksitaskuinen, lapsukainen oli todennäköisesti äärikommunistikodista. Kahtiajako oli Pioneeriliitossa sopimaton puheenaihe, kuten moni muukin asia." Laulaja Niko Ahvonen kiteyttää kokemuksiaan pioneereista seuraavasti: == 2000-luku == Sittemmin Pioneeriliitosta tuli puolueisiin sitoutumaton järjestö, mutta se toimii tiiviissä yhteistyössä Vasemmistoliiton kanssa. Pioneerileirejä järjestetään edelleen, ja paikallistoiminta on vilkasta erilaisten kerhojen muodossa. Jäseniä liitossa arvioidaan olevan noin 15 000. Järjestön tavoitteita ovat lasten oikeuksien puolesta toimiminen, rauhankasvatus, kansainvälisyyskasvatus sekä demokratian puolesta toimiminen. Vuonna 2015 liitolle myönnettiin avustuksena opetus- ja kulttuuriministeriön jakamaa tukea 345 000 euroa.Myönnetyt avustukset valtakunnallisille nuorisojärjestöille ja nuorisotyön palvelujärjestöille 2013 == SDPL:n lehtiä == * Raketti (vuoteen 1961 nimellä Kiuru) * Pioneeritoveri * Punos == Talous == === Rahoitus === Rahoituksen lähde 2018 2017 2016 2015 2014 2013 2012 Opetus- ja kulttuuriministeriön yleisavustus nuorisojärjestöille 346 000 € 346 000 € 346 000 € 345 000 € 340 000 € 340 000 € 347 000 € Pinskujen omistuksessa on myös muun muassa Siikarannan Kerhotalo Suomussalmella. == Lähteet == *Ylioppilaslehti: Pikku Pioneerit 3/2001 *Vasemmistoliitto: Pioneeriliitto täyttää 60 vuotta *Työväen keskusmuseo *Pinskut | Hallinto ===Viitteet=== ==Aiheesta muualla== *SDPL:n kotisivut *Punos-lehti Luokka:Suomalaiset sosialistiset nuorisojärjestöt Luokka:Suomen Kansan Demokraattinen Liitto Luokka:Vasemmistoliitto